ร้านนี้ก็เป็นอีกร้านที่หลงมาจากเน็ทเหมือนกัน หลังจากได้ลองอีกร้านฝั่งตรงข้ามแม่น้ำ ไปเมื่อวันที่แล้ว แต่ไม่ปลื่มแต่กับร้านนี้ปลื้มมาก ในเน็ทได้เตือนไว้แล้วว่าร้านนี้รอนาน ซึ่งก็นานจริง แต่ทนได้ไหนๆก็มาแล้ว
แต่พออาหารมาเท่านั้นแหละ (เท่าที่จำได้) ไก่อบโค้ก ขาหมูทอด สองตัวนี้เด็ดจริง อันอื่นจำไม่ได้ครับ โทษทีพอดีมาเขียนย้อนหลัง อร่อยชนิดที่ว่า แต่ละจานพอมาถึงอย่างกับแร้งลงหมดภายในพริบตา มีน้องที่กินน้อยๆ แต่วันนั้นเติมข้าวไปสองสามจาน นี่ถ้าไม่เกรงใจหมูคงแทะขาหมดไปแล้ว 
ยืนยัน นอนยัน อร่อยจริงครับ แต่อย่างว่า จะว่าดีหรือไม่ดี การทดลองต้องมีซ้ำ ไม่รู้ว่าจะได้มีโอกาสไปซ้ำหรือไม่ แอบถามน้องเด็กเสริฟเป็นลูกเจ้าของร้าน น้องเรียนกรุงเทพ ช่วงเทศกาลเลยกลับมาช่วยที่บ้าน ถ้าไปช่วงธรรมดาอาจจะมีคนช่วยน้อยครับ ต้องทำใจเรื่องอาหารช้าและบริการอย่างเดียวครับ นอกนั้นเต็มที่

เมนูเด็ดอย่างที่บอกไปสองอย่างคือ ไก่อบโค้ก กับ ขาหมูทอด จงอย่าพลาดครับ

การเดินทาง เส้นทางไปอำเภอทองผาภูมิ เลยแยกที่ไปสังขละบูรีไป พอข้ามสะพานที่จะเข้าตัวเทศบาลให้เลี้ยวซ้าย พยายามสังเกตป้ายร้าน แต่พอเลี้ยวเข้าไปแล้วจะมีแยกแรกให้เลี้ยวทันที เพราะไม่มีป้ายบอกอีกว่าอยู่ตรงไหน แต่ร้านอยู่ติดริมน้ำครับ

เสียดายไม่ได้ถ่ายรูปไว้ครับ

Let's enjoy your trip and nice food.